1977-рэ илъэсым Щагъыр Аминэ «Адыгабзэхэм яэтимологие гущыIалъэ» тхылъитIу хъоу Москва къыщыдигъэкIыгъ. Адыгабзэхэм анахь игъэкIотыгъэу ащагъэфедэрэ ыкIи ижъыкIэ адыгабзэхэм къахэхьэгъэ нэмыкIыбзэ гущыIэхэу 1564-рэ авторым ащ къыщызэхефы. ГущыIэхэр абхъаз-адыгэ бзэ къутамэм хэхьэрэ бзэхэм алъапсэ тетэу къегъэунэфых, ащ дакIоу дагестан, нах, картвел бзэ къутамэхэм, джащ фэдэу нэмыкIрэ мыкавказыбзэхэм яматериалхэри авторым егъэфедэх. Щысэхэр: